Joshua Allaway

Joshua Allaway (født 24. november 1992) er en friidrettsutøver fra Guernsey som konkurrerer i sprintløp. Han har sølv på 100 meter fra De internasjonale øylekene 2017 som fremste internasjonale meritt. 

 Idrettskarriere 
 2011 
Allaway representerte Guernsey i De internasjonale øylekene 2011. Individuelt kom han på fjerdeplass på 200 meter, med tiden 22,30, og femteplass på 100 meter, med tiden 11,11. Guernsey kom på andreplass på 4 x 100 meter stafett.NatWest Island Games 2011 - Joshua Allaway, besøkt 12. juli 2017. Her satte han ny personlig rekord på 100 meter med 11,11 sekunder i finalen, og på 200 meter med 22,25 i semifinalen.The Power of 10 - Natwest Island Games External Results Sandown 26 Jun-1 Jul 11, besøkt 12. juli 2017. 

Han kom på tredjeplass på 100 meter i Intertrust Open Channel Islands Championships, og på lokalt plan kom han på andreplass på 100 meter og femteplass på 200 meter i Hampshire County Championships.The Power of 10 - Joshua Allaway, besøkt 12. juli 2017.

 2012 
I det engelske U23-mesterskapet (Aviva England Athletics U20/U23 Championships) ble han slått ut i innledningsheatet både på 100 og 200 meter, og i Hampshire County Championships kom han på femteplass på 100 meter og åttendeplass på 200 meter.  

 2013 
Han deltok igjen i De internasjonale øylekene 2013 på Bermuda. Guernsey kom på sjetteplass på 4 x 100 meter stafett i disse lekene, og individuelt kom han på fjerdeplass på 200 meter og sjetteplass på 100 meter. I Hampshire County Championships kom han på åttendeplass på 100 meter og sjuendeplass på 200 meter.

 2014 
I januar deltok Allaway i det sørengelske innendørsmesterskapet (South of England AA Championships). På 60 meter satte han personlig rekord med 7,04 i semifinalen, men gikk ikke videre til finalen. Også på 200 meter ble han slått ut i semifinalen. I februar deltok han i det skotske seniormesterskapet innendørs, og kom der på fjerdeplass på 60 meter. Han forbedret sin personlige rekord på 60 meter innendørs til 7,02 i Birmingham Games den 16. februar. 

Utendørs fikk han sølv på både 100 og 200 meter. Han løp 100 meter under 11 sekunder for første gang i 2014; han vant Queens Baton Relay Track Meet med tiden 10,93 den 15. mai 2014. 

 2015 
Allaway ble seniorutøver i 2015. Han deltok i det sørengelske innendørsmesterskapet i januar, og ble slått ut i innledningsheatet på 60 meter, og i semifinalen på 200 meter. 

I Guernseys uttakningskonkurranse for De internasjonale øylekene 2015 (Guernsey Island Games Selection) vant han 100 og 200 meter, og han kom på tredjeplass på 400 meter. Han ble dermed tatt ut til øylekene på Jersey. Der fikk han sølv på 100 og 200 meter, bak Tyrell Cuffy, og Allaway satte ny personlig rekord på 200 meter med 21,65 sekunder. Guerney vant 4 x 100 meter stafett i disse lekene, der Allaway løp sammen med Dale Garland, Sam Wallbridge og Alastair Chalmers. 

Han vant 200 meter og fikk sølv på 100 meter i Hampshire County Championships, og i det sørengelske mesterskapet i juni ble han slått ut i semifinalen på 100 meter, men han stilte ikke til start i semifinalen på 200 meter.

 2016 
Allaway kom på fjerdeplass i det sørengelske mesterskapet innendørs i 2016, men ble slått ut i semifinalen på 60 meter. I det skotske mesterskapet innendørs fikk han bronse på 200 meter. Han satte personlig rekord på 60 meter i det britiske mesterskapet innendørs, med 6,98 i innledningsheatet, men ble slått ut i semifinalen der han løp på 7,05.

Utendørs fikk han sølv på 100 meter i Hampshire County Championships, og han kom på fjerdeplass på 200 meter. Han deltok i Britisk mesterskap i friidrett 2016, men ble slått ut i innledningsheatet. 

 2017 
Han fikk bronse på 100 og 200 meter i Hampshire County Championships, og ble slått ut i innledningsheatet i det sørengelske mesterskapet utendørs. I De internasjonale øylekene 2017 vant han 100 meter. Han løp på sin raskeste tid noen sinne (10,55), men dette var med 5,2 m/s medvind, så det teller ikke som personlig rekord. Caymanøyene vant også bronse på 4 × 100 meter stafett, med Hyman på laget.International Island Games Association - NatWest Island Games - Gotland 2017, besøkt 7. juli 2017.

 Referanser 

 Eksterne lenker 

  Profil hos European Athletics
  Profil hos All-Athletics
  Profil hos De internasjonale øylekene 2017
  Profil hos De internasjonale øylekene 2015
  Profil hos De internasjonale øylekene 2013
  Profil hos De internasjonale øylekene 2011

Kategori:Britiske sprintere
Kategori:Personer fra Guernsey